自10月20日,老味男發表凡是派再生偉論,話凡是反黃反馬的,都是共產黨的同路人,就知呢鋪投票,任亮憲係唔會成功。
小弟對社民連內鬥無乜興趣,但係老味男話凡反黃反馬嘅都係共產黨同路人之後,而成個「內鬥」根本係唔講理據,只講抹黑同人身攻擊時,作為追求民主嘅人,都無人想再睇毛澤東、林彪嘅翻版出現於人世,呢個投票結果證明群眾唔係傻嘅。
政見不同係無問題,但搞到有人搞文革式鬥爭果陣,大家諗清楚究竟發生乜事。事實上,除咗問卿姐追數(高登成功爭取八號風球都係要為用魔咒找數,更何況卿姐未成功爭取八號風球),以及狙擊馮煒光(你話民主黨邊個真係投咗共,你睇馮生啲偉論,唔狙擊佢都對唔住自己喇),泛民群眾共識好簡單,先搞掂咗最大嘅敵人:共產黨先講。